Rakvere linn soovis ideevõistlusega leida innovatiivset lahendust reaalsele uuele elukeskkonnale Rakvere linnametsas. Tulevikus arendatav ala peab kujunema looduslähedaseks, energia- ja ressursisäästlikuks ja  innovaatiliseks elamupiirkonnaks ning kvaliteetseks elamiskeskkonnaks. Võistlejatelt oodati üldplaneeringus ettenähtud alale sisulise kontseptsiooni ja ruumilise ideelahenduse pakkumist koos uushoonestuse ja ühiskasutuses olevate alade äranäitamisega. Kokku esitati noortelt arhitektidelt konkursile 9 võistlustööd.